Document ID: 32012R0665

32012R0665
L 194/1
SLUŽBENI LIST EUROPSKE UNIJE
20.07.2012.
UREDBA KOMISIJE (EU) br. 665/2012
od 20. srpnja 2012.
o izmjeni Uredbe (EU) br. 454/2011 o tehničkoj specifikaciji za interoperabilnost u vezi s podsustavom „telematskih aplikacija za putnički promet” transeuropskog željezničkog sustava
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava u Zajednici (1), a posebno njezin članak 6. stavak 1.,
budući da:
(1)
U skladu s člankom 3. stavkom 1. Uredbe Komisije (EU) br. 454/2011 od 5. svibnja 2011. o tehničkoj specifikaciji za interoperabilnost u vezi s podsustavom „telematskih aplikacija za putnički promet” transeuropskog željezničkog sustava (2), Europska agencija za željeznice provela je postupak upravljanja promjenama za tehničke dokumente iz Priloga III. toj Uredbi. Zbog toga je Europska agencija za željeznice dostavila 20. prosinca 2011. preporuku za ažuriranje Priloga III. Uredbi (EU) br. 454/2011 radi upućivanja na dokumente koji su izmijenjeni u skladu s postupkom upravljanja promjenama.
(2)
Uredbu (EU) br. 454/2011 treba stoga na odgovarajući način izmijeniti.
(3)
Mjere predviđene ovom Uredbom u skladu su s mišljenjem Odbora osnovanog u skladu s člankom 29. stavkom 1. Direktive 2008/57/EZ,
DONIJELA JE OVU UREDBU:
Članak 1.
Prilog III. Uredbi Komisije (EU) br. 454/2011 zamjenjuje se Prilogom ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. srpnja 2012.

Labels: 7
8
0
12
15